CELEX: 32020D1746
Language: bg
Date: 2020-11-20 00:00:00
Title: Решение (ОВППС) 2020/1746 на Съвета от 20 ноември 2020 година за изменение и актуализиране на Решение (ОВППС) 2018/340 за установяване на списък на проекти, които да бъдат разработени в рамките на постоянното структурирано сътрудничество

23.11.2020   
               
               
                  BG
               
               
                  Официален вестник на Европейския съюз
               
               
                  L 393/12
               
            
         РЕШЕНИЕ (ОВППС) 2020/1746 НА СЪВЕТА
         от 20 ноември 2020 година
         за изменение и актуализиране на Решение (ОВППС) 2018/340 за установяване на списък на проекти, които да бъдат разработени в рамките на постоянното структурирано сътрудничество
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 46, параграф 6 от него,
         като взе предвид Решение (ОВППС) 2017/2315 на Съвета от 11 декември 2017 г. за установяване на постоянно структурирано сътрудничество (ПСС) и определяне на списъка на участващите държави членки (1),
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 11 декември 2017 г. Съветът прие Решение (ОВППС) 2017/2315.
                  
               
                     (2)
                  
                  
                     Член 4, параграф 2, буква д) от Решение (ОВППС) 2017/2315 предвижда Съветът да установява списък на проектите, които следва да бъдат разработени в рамките на постоянно структурирано сътрудничество (ПСС), като отразява както подкрепата за развитието на способности, така и предоставянето на подкрепа по същество на операции и мисии по линия на Общата политика за сигурност и отбрана (ОПСО) в рамките на средствата и способностите.
                  
               
                     (3)
                  
                  
                     На 6 март 2018 г. Съветът прие Решение (ОВППС) 2018/340 (2) за установяване на списък на проекти, които да бъдат разработени в рамките на постоянното структурирано сътрудничество.
                  
               
                     (4)
                  
                  
                     На 6 март 2018 г. Съветът прие Препоръка (3) относно пътна карта за осъществяване на ПСС („препоръката“).
                  
               
                     (5)
                  
                  
                     В точка 9 от препоръката се посочва, че Съветът следва да актуализира списъка на проектите по линия на ПСС до ноември 2018 г., за да се включи следващият набор от проекти, в съответствие с процедурата по член 5 от Решение (ОВППС) 2017/2315, в който се предвижда по-специално, че върховният представител на Съюза по въпросите на външните работи и политиката на сигурност може да отправи препоръка относно набелязването и оценяването на проекти в рамките на ПСС, въз основа на оценките, предоставени от секретариата на ПСС, с оглед на вземането на решение от страна на Съвета след получаване на военното становище на Военния комитет на Европейския съюз.
                  
               
                     (6)
                  
                  
                     На 25 юни 2018 г. Съветът прие Решение (ОВППС) 2018/909 (4) за установяване на общ набор от правила за управление на проекти по линия на ПСС.
                  
               
                     (7)
                  
                  
                     На 19 ноември 2018 г. Съветът прие Решение (ОВППС) 2018/1797 (5) за изменение и актуализиране на Решение (ОВППС) 2018/340.
                  
               
                     (8)
                  
                  
                     На 14 май 2019 г. Съветът прие Препоръка (6) за оценка на напредъка, постигнат от участващите държави членки при изпълнението на ангажиментите, поети в рамките на ПСС.
                  
               
                     (9)
                  
                  
                     На 12 ноември 2019 г. Съветът прие Решение (ОВППС) 2019/1909 (7) за изменение и актуализиране на Решение (ОВППС) 2018/340.
                  
               
                     (10)
                  
                  
                     На 5 февруари 2020 г, секретариатът на ПСС информира Съвета, че участниците в проекта „Център за компетентност на мисиите за обучение на Европейския съюз (EU TMCC)“ са решили да приключат проекта.
                  
               
                     (11)
                  
                  
                     Поради това Решение (ОВППС) 2018/340 следва да бъде изменено и актуализирано,
                  
               ПРИЕ НАСТОЯЩОТО РЕШЕНИЕ:
         
            Член 1
            Текстът, съдържащ се в приложението към настоящото решение, заменя приложение II към Решение (ОВППС) 2018/340.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 20 ноември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 331, 14.12.2017 г., стр. 57.
         
            (2)  Решение (ОВППС) 2018/340 на Съвета от 6 март 2018 г. за установяване на списък на проекти, които да бъдат разработени в рамките на постоянното структурирано сътрудничество (OB L 65, 8.3.2018 г., стр. 24).
         
            (3)  Препоръка на Съвета от 6 март 2018 г. относно пътна карта за осъществяване на ПСС (ОВ C 88, 8.3.2018 г., стр. 1).
         
            (4)  Решение (ОВППС) 2018/909 на Съвета от 25 юни 2018 г. за установяване на общ набор от правила за управление на проекти по линия на ПСС (ОВ L 161, 26.6.2018 г., стр. 37).
         
            (5)  Решение (ОВППС) 2018/1797 на Съвета от 19 ноември 2018 г. за изменение и актуализиране на Решение (ОВППС) 2018/340 за установяване на списък на проекти, които да бъдат разработени в рамките на постоянното структурирано сътрудничество (ОВ L 294, 21.11.2018 г., стр. 18).
         
            (6)  Препоръка на Съвета от 14 май 2019 г. за оценка на напредъка, постигнат от участващите държави членки при изпълнението на ангажиментите, поети в рамките на постоянното структурирано сътрудничество (ПСС) (ОВ C 166, 15.5.2019 г., стр. 1).
         
            (7)  Решение (ОВППС) 2019/1909 на Съвета от 12 ноември 2019 г. за изменение и актуализиране на Решение (ОВППС) 2018/340 за установяване на списък на проекти, които да бъдат разработени в рамките на ПСС (ОВ L 293/113, 14.11.2019 г., стр. 113).
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ II
                     КОНСОЛИДИРАН АКТУАЛИЗИРАН СПИСЪК НА УЧАСТНИЦИТЕ ВЪВ ВСЕКИ ОТДЕЛЕН ПРОЕКТ
                     
                                 Проект
                              
                              
                                 Участници в проекта
                              
                           
                                 1.
                              
                              
                                 Европейско медицинско командване
                              
                              
                                 Германия, Белгия, Чехия, Естония, Испания, Франция, Италия, Унгария, Нидерландия, Полша, Румъния, Словакия, Швеция
                              
                           
                                 2.
                              
                              
                                 Европейско софтуер-дефинирано радио (ESSOR)
                              
                              
                                 Франция, Белгия, Германия, Испания, Италия, Нидерландия, Полша, Португалия, Финландия
                              
                           
                                 3.
                              
                              
                                 Мрежа от логистични центрове в Европа и подкрепа за операциите
                              
                              
                                 Германия, Белгия, България, Гърция, Испания, Франция, Хърватия, Италия, Кипър, Литва, Унгария, Нидерландия, Полша, Словения, Словакия
                              
                           
                                 4.
                              
                              
                                 Военна мобилност
                              
                              
                                 Нидерландия, Белгия, България, Чехия, Германия, Естония, Гърция, Испания, Франция, Хърватия, Италия, Кипър, Латвия, Литва, Люксембург, Унгария, Австрия, Полша, Португалия, Румъния, Словения, Словакия, Финландия, Швеция
                              
                           
                                 5.
                              
                              
                                 Европейски център за сертификация на обучението за европейските армии
                              
                              
                                 Италия, Гърция
                              
                           
                                 6.
                              
                              
                                 Оперативна функция за енергетиката (EOF)
                              
                              
                                 Франция, Белгия, Испания, Италия
                              
                           
                                 7.
                              
                              
                                 Пакет за капацитет за развръщане с цел оказване на военна помощ при бедствия
                              
                              
                                 Италия, Гърция, Испания, Хърватия, Австрия
                              
                           
                                 8.
                              
                              
                                 Морски (полу-)автономни системи за мерки за противодействие на мините (MAS MCM)
                              
                              
                                 Белгия, Гърция, Латвия, Нидерландия, Полша, Португалия, Румъния
                              
                           
                                 9.
                              
                              
                                 Наблюдение и защита на пристанища и морски зони (HARMSPRO)
                              
                              
                                 Италия, Гърция, Полша, Португалия
                              
                           
                                 10.
                              
                              
                                 Модернизиране на наблюдението на морски зони
                              
                              
                                 Гърция, България, Ирландия, Испания, Франция, Хърватия, Италия, Кипър
                              
                           
                                 11.
                              
                              
                                 Платформа за обмен на информация относно киберзаплахи и реагиране при инциденти
                              
                              
                                 Гърция, Испания, Италия, Кипър, Унгария, Португалия
                              
                           
                                 12.
                              
                              
                                 Екипи за бързо реагиране при кибератаки и екипи за взаимопомощ в областта на киберсигурността
                              
                              
                                 Литва, Естония, Хърватия, Нидерландия, Полша, Румъния
                              
                           
                                 13.
                              
                              
                                 Система за стратегическо командване и контрол (C2) за мисиите и операциите по линия на ОПСО
                              
                              
                                 Испания, Германия, Франция, Италия, Люксембург, Португалия
                              
                           
                                 14.
                              
                              
                                 Бронирано превозно средство за борба с пехотата/Нападателно превозно средство тип „амфибия“/Леко бронирано превозно средство
                              
                              
                                 Италия, Гърция, Словакия
                              
                           
                                 15.
                              
                              
                                 Непряка огнева поддръжка (EuroArtillery)
                              
                              
                                 Словакия, Италия, Унгария
                              
                           
                                 16.
                              
                              
                                 Група на ключовите държави към EUFOR за операции за реакция при кризи (EUFOR CROC)
                              
                              
                                 Германия, Испания, Франция, Италия, Кипър
                              
                           
                                 17.
                              
                              
                                 Учение с хеликоптери в условия „hot and high“ (висока температура и голяма височина) (учение H3)
                              
                              
                                 Гърция, Италия, Румъния
                              
                           
                                 18.
                              
                              
                                 Съвместна разузнавателна школа на ЕС
                              
                              
                                 Гърция, Кипър
                              
                           
                                 19.
                              
                              
                                 Центрове на ЕС за изпитване и оценяване
                              
                              
                                 Франция, Швеция, Испания, Словакия
                              
                           
                                 20.
                              
                              
                                 Интегрирана автономна наземна система (UGS)
                              
                              
                                 Естония, Белгия, Чехия, Германия, Испания, Франция, Латвия, Унгария, Нидерландия, Полша, Финландия
                              
                           
                                 21.
                              
                              
                                 Наземни тактически ракетни системи на ЕС отвъд оптичния обхват (BLOS)
                              
                              
                                 Франция, Белгия, Кипър
                              
                           
                                 22.
                              
                              
                                 Модулен пакет за развръщане в рамките на способности за подводни интервенции (DIVEPACK)
                              
                              
                                 България, Гърция, Франция, Румъния
                              
                           
                                 23.
                              
                              
                                 Европейски системи за дистанционно управляеми летателни апарати със средна височина и голяма продължителност на полета – MALE RPAS (Eurodrone)
                              
                              
                                 Германия, Чехия, Испания, Франция, Италия
                              
                           
                                 24.
                              
                              
                                 Европейски щурмови хеликоптери TIGER Mark III
                              
                              
                                 Франция, Германия, Испания
                              
                           
                                 25.
                              
                              
                                 Система за защита срещу безпилотни летателни средства (C-UAS)
                              
                              
                                 Италия, Чехия
                              
                           
                                 26.
                              
                              
                                 Европейска въздухоплавателна платформа с висока надморска височина (EHAAP) – постоянна способност за разузнавателни данни, наблюдение и разузнаване (ISR)
                              
                              
                                 Италия, Франция
                              
                           
                                 27.
                              
                              
                                 Единен команден пост (CP) за тактическо командване и контрол (C2) на сили за специални операции (SOF), развръщаем за маломащабни съвместни операции (SJO) – SOCC за SJO
                              
                              
                                 Гърция, Кипър
                              
                           
                                 28.
                              
                              
                                 Програма за водене на електронна война и оперативна съвместимост за целите на сътрудничеството при съвместни действия за разузнавателни данни, наблюдение и разузнаване (JISR)
                              
                              
                                 Чехия, Германия
                              
                           
                                 29.
                              
                              
                                 Наблюдение на химически, биологични, радиологични и ядрени заплахи (ХБРЯ) като услуга (CBRN SaaS)
                              
                              
                                 Австрия, Франция, Хърватия, Унгария, Словения
                              
                           
                                 30.
                              
                              
                                 Общи бази
                              
                              
                                 Франция, Белгия, Чехия, Германия, Испания, Нидерландия
                              
                           
                                 31.
                              
                              
                                 Гео-метеорологичен и океанографски елемент (GeoMETOC) за подпомагане и координация (GMSCE)
                              
                              
                                 Германия, Гърция, Франция, Австрия, Португалия, Румъния
                              
                           
                                 32.
                              
                              
                                 Решение на ЕС за радионавигация (EURAS)
                              
                              
                                 Франция, Белгия, Германия, Испания, Италия, Полша
                              
                           
                                 33.
                              
                              
                                 Европейска военна мрежа за ситуационна осведоменост и наблюдение на космоса (EU-SSA-N)
                              
                              
                                 Италия, Германия, Франция, Нидерландия
                              
                           
                                 34.
                              
                              
                                 Интегриран европейски съвместен център за обучение и симулация (EUROSIM)
                              
                              
                                 Унгария, Германия, Франция, Полша, Словения
                              
                           
                                 35.
                              
                              
                                 Център на ЕС за академично и иновационно сътрудничество в кибернетичната област (EU CAIH)
                              
                              
                                 Португалия, Испания
                              
                           
                                 36.
                              
                              
                                 Център за медицинско обучение за силите за специални операции (SMTC)
                              
                              
                                 Полша, Унгария
                              
                           
                                 37.
                              
                              
                                 Полигон за обучение в областта на защитата от химически, биологични, радиологични и ядрени (ХБРЯ) заплахи (CBRNDTR)
                              
                              
                                 Румъния, Франция, Италия
                              
                           
                                 38.
                              
                              
                                 Мрежа на Европейския съюз от центрове по гмуркане (EUNDC)
                              
                              
                                 Румъния, България, Франция
                              
                           
                                 39.
                              
                              
                                 Морска безекипажна противолодъчна система (MUSAS)
                              
                              
                                 Португалия, Испания, Франция, Швеция
                              
                           
                                 40.
                              
                              
                                 Европейски патрулен корвет (EPC)
                              
                              
                                 Италия, Гърция, Испания, Франция
                              
                           
                                 41.
                              
                              
                                 Въздушна електронна атака (AEA)
                              
                              
                                 Испания, Франция, Швеция
                              
                           
                                 42.
                              
                              
                                 Координационен център в областта на киберсигурността и информацията (CIDCC)
                              
                              
                                 Германия, Испания, Унгария, Нидерландия
                              
                           
                                 43.
                              
                              
                                 Навременно предупреждение и прихващане с помощта на космическо наблюдение (TWISTER)
                              
                              
                                 Франция, Германия, Испания, Италия, Нидерландия, Финландия
                              
                           
                                 44.
                              
                              
                                 Материали и компоненти за технологична конкурентоспособност на ЕС (MAC-EU)
                              
                              
                                 Франция, Испания, Португалия, Румъния
                              
                           
                                 45.
                              
                              
                                 Способности на ЕС за военно сътрудничество (ECoWAR)
                              
                              
                                 Франция, Белгия, Испания, Унгария, Полша, Румъния, Швеция
                              
                           
                                 46.
                              
                              
                                 Европейска глобална структурна система за включване на дистанционно управляемите летателни системи
                              
                              
                                 Италия, Франция, Румъния
                              
                           
               “